275 



180. 



Viro Illustri et ExceJlentissimo - 



Domino Carolo Linnaeo 

 Professor! longe celeberrimo 



S. P. D. 

 Garolus Augustus å Bergen. 



Eadem occasione qua nuperrimas tuas, mihique gratissimas, die 

 XXIX Sept. a. p. exaratas, accepi, eadem prorsus nunc has mitto re- 

 sponsorias. Et ni sane iniquae petitionis censuram subirem, optarem pro- 

 fecto, bonum istum virum, qui praesentes adfert, suis diutius detineri 

 litibus, modo tuis quotannis suavissimis litteris gaudere possim; quas 

 autem primo vere scriptas mones, nunquam accepi. Itinera tua licet 

 vestro idiomate scripta gratissima mihi forent munera, quod et de Flora 

 Zeylanica intellectum volo, si ita Tibi visum fuerit. Rhinocerotem licet 

 viderim, non eo animo conlemplatus sum ut' animalis descriptionem 

 publicarem, probe conscius, quam curta mihi in Scientia naturali supellex 

 sit, nihilo minus nuperrima tua mihi stimulo fuere, ut qualiacunque mea 

 observata occasione Sermonis Academici in lucem ederem *. Tui nunc 

 erit judicare, an quicquam pro determinando genere eruere valeas. Fi- 

 guram animalis BeroHni factam archetypum accurate representantem ad- 

 posui ratus hoc ipsum Tibi non ingratum före. Douglasii scriptum 

 autem nunquam vidi. Selectissimas tuas Dissertationes avide perlegi, pro 

 quibus atque imprimis Musa Gliffortiana gråtes Tibi persolvo in perpe- 

 tuum duraturas. 



Nunc iterum mitto Dissertationes quasdam nostrae et aliarum Ger- 

 maniae Academiarum pro quibus si revertente iterum lansonio Dissert. 

 tuam de Fiat nec non adhuc semel Hortum Vpsaliensem. Dissert. Dn. 

 Groenvald^ c?e argentifodinis Salanae\\] Upsal. 1725 habitam mihi certo 

 promiltere possem, multis nominibus Tibi me obstrictum pollicerer. Imo 

 si forsan Lorizen Wolff, Norigia illustrata^, nec non Ghristian. Stein- 

 kiihe (litteris initialibus G. S. K. H. D) Topographia Norvegiae, Haffniae 

 impressa*, apud vos prostaret, quanti constarent lansonius pro me luben- 

 tissime solvet. Tandem si conchyliorum, petrefactorum et mineralium 

 Septentrionalium exemplaria in duplo possides et superfluorum copiam 

 facere digneris, ego, quae nostra fert tellus naturae producta certo certius 

 communicaturus sum. Dn. Gledilschio tuas misi dissertationes sed mihi 

 hactenus nondum respondit. 



Vale et fave. dab. Francof. ad Viadrum die XVI. Martii. 1747. 



